విలక్షణ దర్శకుడు రాంగోపాల్ వర్మ ఏం చేసినా ప్రత్యేకమే. క్రియేటివినీ తన సినిమాల్లోనే కాకుండా ట్వీట్లలో కూడా చూపిస్తుంటాడు వర్మ. అయితే కొన్నిసార్లు అది ఇతరులకు అసభ్యంగానూ, ఎబ్బెట్టుగానూ అనిపిస్తుంది. అయినా సరే వర్మ నా ఇష్టం అని తన స్టైల్లో ట్వీట్లు పెడుతూనే ఉంటాడు. రెండు రోజుల నుంచి రాంగోపాల్ వర్మ తన ఫోకస్ అంతా బాహుబలి2 సినిమాపైనే పెట్టాడు. అదే పనిగా సినిమా గురించి ట్వీట్లు చేస్తూనే ఉన్నాడు. అంతగా సినిమా నచ్చినట్లుంది. అయితే తాజాగా ఈ సినిమాను ఆకాశానికెత్తేస్తూ వర్మ పెట్టిన ఓ ట్వీట్ నిర్మాతను అవాక్కయ్యేలా చేసింది. దానికి కారణం లేకపోలేదు.బాహుబలి2 సినిమా అమెరికాలో తుఫానులా దూసుకుపోతోందని నిర్మాత శోభూ ట్వీట్ చేశాడు. అయితే ఈ ట్వీట్ పై వర్మ రియాక్టయిన విధానం అందరినీ ఆశ్చర్యానికి గురిచేసింది. బాహుబలి2ను తుఫానుతో పోల్చడం సినిమాను అవమానించినట్టేనని, ఇది కేవలం తుఫాన్ మాత్రమే కాదని, తుఫానుతో వోల్కనో ఇంటర్ కోర్స్ జరిపితే వచ్చిన అనేక పిల్ల భూకంపాల సమూహమని వర్మ ట్వీట్ చేశాడు. సినిమాను పొగడటం తప్పు కాదని ఇలా ఇంటర్ కోర్స్ వంటి పదాలతో పొగడటం కొంచెం ఇబ్బందికరంగా ఉందని బాహుబలి2 అభిమానులు చెప్పుకుంటున్నారు. వర్మ వ్యవహారశైలి తెలిసిన వారు మాత్రం ఎప్పుడూ ఇంతే అని లైట్ తీసుకున్నారు.
vilakshana darsakudu rangopal varma yem chesina pratyekame. creativini tana cinemallone kakunda tweetlalo kuudaa chuupistuntaadu varma. ayithe konnisaarlu adhi itarulaku asabhyamgaanuu, ebbettugaanuu anipistundi. aina sare varma naa ishtam ani tana styllo tweetlu pedutuunee untaadu. rendu rojula nunchi rangopal varma tana fokas antaa bahubali2 cinemapaine pettaadu. adhe panigaa sinima gurinchi tweetlu chestune unnaadu. antagaa sinima nachinatlundi. ayithe taajaagaa ee sinimaanu aakaasaanikettestuu varma pettina oo tweet nirmaatanu avakkayyela chesindi. daaniki kaaranam lekapoledu.bahubali2 sinima americalo tuphanula doosukupotondani nirmaata shobhoo tweet cheshaadu. ayithe ee tweet pai varma reactaina vidhaanam andarinee aascharyaaniki gurichesindi. bahubali2nu tuphaanutho polchadam sinimaanu avamaaninchinattenani, idhi kevalam tufan matrame kaadani, tuphaanutho volkano inter cors jaripithe vachina aneka pilla bhukampala samuuhamani varma tweet cheshaadu. sinimaanu pogadatam tappu kaadani ilaa inter cors vanti padaalatoe pogadatam konchem ibbandikaramgaa undani bahubali2 abhimaanulu cheppukuntunnaru. varma vyavahaarasaili telisina vaaru maatram eppuduu inthe ani liet teesukunnaru.